钦定古今图书集成/明伦汇编/人事典/第017卷 > 《黄帝素问》 > 《藏气发时论篇》
## 钦定古今图书集成/明伦汇编/人事典/第017卷 > 《黄帝素问》 > 《藏气发时论篇》

心病者，膺背肩甲间痛，两臂内痛。

“手少阴心脉起心中，循臑内，下肘中，循臂内后廉。” 手少阳小肠脉，上手臂，循臑内，出肩解，绕肩胛。二经气实，故有是痛。

肺病者，喘欬逆气，肩背痛，汗出。

肺俞气在肩背，气逆于上，则肩背痛而汗出。